Downloaded from YTS.MX
Official YIFY movies site: YTS.MX
TRETZE VIDES
BASADA EN FETS REALS
DIA 1
DISSABTE, 23 DE JUNY DE 2018
Entra-li, Chai.
Tu pots, Chai!
Som-hi, Chai. Anem a menjar.
BAN CHONG, TAILÀNDIA PROVÍNCIA DE CHIANG RAI
Eh, Prem.
Ta mare ha comprat un pastís del Bob Esponja per la festa.
Un pastís del Bob Esponja per al nen petit!
Deixeu-me en pau!
Endevina on anem.
Anem a la cova abans de la teva festa.
Sí, la cova pel noi que fa anys!
Fem una cursa fins al parc.
Us acompanyo.
Afanyem-nos, que es farà fosc aviat.
Entrenador, el pare cuina per la festa,
li he promès que l'ajudaria.
Ets un bon fill. Ens veiem a la festa.
Sí, adeu. Ens veiem a les set.
COVA DE THAM LUANG PARC NATURAL DE KHUN NAM NANG NON
Vinga!
Eh, Arm!
Va!
15:07
CAMBRA 3 A 800 METRES DE L'ENTRADA
Camineu a poc a poc.
Això sempre és la millor part.
No us atureu!
19:32
Li he dit a en Prem que vingués a casa després d'entrenar.
Si venen, digues que els esperem per començar la festa.
Perdoneu, arribo tard.
Hi havia feina a la botiga.
Ets la mare d'en Chai, oi?
Sí.
M'agradaria venir als partits, però sempre treballo.
Adeu.
Es veu que han anat a la cova.
-Tots? -Sí.
Amb aquesta pluja?
Abans no plovia.
Perdoneu.
No hauríem d'anar a la cova a buscar-los?
Quedaran xops venint cap aquí.
Com se'ls acut anar a la cova tan tard?
Es preveuen fortes pluges al nord de Tailàndia.
La temporada del monsó s'ha avançat.
El monsó?
Normalment comença al juliol.
No pot ser el monsó.
Aquella cova s'inunda cada any.
La bici d'en Chai!
Som els pares que hem trucat abans.
-Algun senyal dels nois? -Hem mirat, però no podem entrar.
La cova s'està inundant.
Hem trucat a les autoritats.
S'està inundant. Com s'ho faran per sortir?
Ja he demanat ajuda. Hem d'esperar.
Entrem a buscar-los.
Calmeu-vos. Esperem que arribi l'ajuda.
Chai!
Chai! Que em sents?
Chai!
Tot just començava a sopar.
Perdoni, governador.
Els marines ja s'han desplegat?
Ja són al terreny, senyor.
00:47
-Són aquells? -Sí.
-Hola. -Hola.
És en Vern Unsworth.
Soc el governador de la província. I vostè?
Capità Arnont Sureewong.
De la Marina, senyor.
Porteu-ho tot a la tenda.
Vull saber les novetats.
Els meus homes hi entraran amb equips de submarinisme.
Vingui per aquí.
Aquest home viu a prop, senyor. Coneix bé la cova.
-Hola. -Hola.
Tinc un mapa. De tota la cova.
No hi he entrat mai quan està inundada.
És una altra història, s'ha d'estar un pèl sonat.
A dins, hi ha racons molt estrets,
espais molt angostos, però també hi ha grans cambres.
-Ho ensenyaré als meus homes. -Som-hi.
Senyor, li porto alguna cosa per menjar?
Sí, molt amable.
Serà una nit llarga.
Comença a col·locar la guia aquí.
CAMBRA 3 A 800 METRES DE L'ENTRADA
És una cova profunda, d'uns quants quilòmetres,
amb alguns trams estrets.
Si els nois s'hi han endinsat gaire, podem necessitar unes hores més.
Però confio plenament en la Marina.
-Hola, governador. -Hola.
Els de la Marina ja tornen.
No hem pogut trobar els nois.
S'ha inundat de sobte.
No hi ha visibilitat ni espai per maniobrar.
Els corrents són molt forts i variables.
Ja fa dos dies que l'equip de futbol es va quedar atrapat.
DIA 2 DIUMENGE 24 DE JUNY
Les autoritats tailandeses han activat més de 100 agències del govern.
En una iniciativa nacional sorprenent per rescatar-los,
molts voluntaris també hi han participat bombant aigua fora de la cova.
Hi ha molta pressió perquè els funcionaris ajudin els nois amb tots els mitjans.
Ministre.
Governador. Posi'm al dia.
Han començat a bombar l'aigua.
Això ja ho sé.
Amb les bombes més grans de la regió.
Ho he ordenat jo mateix.
Els submarinistes no hi han pogut entrar.
El nivell d'aigua és alt.
Les zones inundades són estretes i és difícil passar-hi.
El corrent és massa fort.
No han trobat els nois? I tampoc no saben on són?
Ni tan sols si són vius?
Ja sap que l'havien de traslladar la setmana que ve,
però es quedarà aquí de governador fins que tot això acabi.
-M'han dit que coneix molt bé la muntanya. -Sí.
Ja sap que s'ha inundat la cova i hi ha uns nois atrapats.
Qui ets tu?
Em dic Thanet Natisri i soc enginyer d'aigües a Bangkok.
T'envia el govern?
No, he vingut sol, com la resta de gent.
No tenim temps d'esperar que ens ajudin.
L'aigua de la pluja està inundant la cova.
Ve de dalt, no de baix.
Hem d'evitar que n'entri més.
He de trobar tots els engolidors i desviar l'aigua.
Sé on n'hi ha molts com aquest.
DIA 5, DIMECRES 27 DE JUNY COVENTRY, ANGLATERRA
Sí, John?
Rick, has vist el que passa a Tailàndia?
Uns nois s'han quedat atrapats a una cova.
Sí... No, en realitat no. Per què?
Com hi han entrat?
No ho sé, no ho diu.
Si hi han entrat, poden sortir-ne.
El govern tailandès té una llista de submarinistes de rescat.
Som a la llista.
Quina cova és?
Tham Luang.
Matthew, deu ser la teva mare.
-Matthew. -Sí.
En Vern va fer un mapa fa dos anys.
Sí.
Ja la tinc. Al nord.
Sí, és aquesta.
Només és una cova per a turistes.
Sembla fàcil, però en Vern diu que quan s'inunda és impossible.
-Impossible per a en Vern. -Sí.
-Fes les maletes. -Sí.
Tenen equips escalant per les muntanyes,
fent forats, buscant...
Forats?
-Un segon. -Fent forats? No ens necessiten.
-On és aquesta vegada, papa? -Tailàndia.
Ho tens tot?
-Sí. -Fes-me una abraçada.
-Fins després. -Vinga, Matthew.
Adeu.
Gràcies. Ja et diré si he de marxar.
-D'acord. -Ho sento.
-Adeu, papa. -Adeu, fill.
Rick, si no vols fer-ho, trucaré a en Jason.
Doncs truca-li si vols anar amb ell.
No he dit això: prefereixo anar-hi amb tu.
Només per saber-ho:
no han demanat per nosaltres?
No. En Vern ha donat els noms
i hem d'estar llestos per si ens demanen. Fes la maleta,
si penses venir.
Ni tan sols m'agraden els nens.
D'acord, Rick.
És una operació de rescat a gran escala
amb més de mil voluntaris de tot el món.
Als voluntaris tailandesos se'ls han unit voluntaris de la Xina,
el Japó, els Estats Units, Gran Bretanya i Austràlia.
Per tal de reduir el nivell de l'aigua,
els militars i els voluntaris treballen 24 hores al dia
per bombar l'aigua de la cova.
Com que les condicions dins la cova han empitjorat,
les feines de rescat amb submarinistes s'han suspès.
Nois, ho sento, però haurem de caminar a partir d'aquí.
Et queden galetes?
-Només una, entesos? -Sí.
Gràcies.
N'has agafat dues?
No.
I tant que sí.
N'has agafat dues de cop. Ets com una criatura.
-Una criatura? -Molt bé, nois.
És a l'esquerra, vora la bugaderia. Agafo les ampolles i ens trobem allà.
-D'acord, gràcies. -Sí?
A la Copa del Món, grup H, Polònia ha guanyat el Japó per un a zero.
Què farem ara?
Farem el que hem vingut a fer.
Entrar a la cova.
De debò, no m'importen les galetes.
Com sempre dic al meu fill: és qüestió de confiança.
M'has decebut, Rick, però no passa res.
La cova està tancada.
No, hi volem entrar.
Hem vingut des d'Anglaterra.
Necessiten res?
Hola.
Som en Rick Stanton i en John Volanthen.
Ens ha cridat el govern per venir a ajudar.
-Són de l'exèrcit britànic? -No, del British Cave Rescue Council.
-Som voluntaris. -La cova s'ha inundat.
-Sí, nosaltres... -John.
Hola, Vern. Sembla que hi ha un problema.
Diuen que la cova està tancada.
Està empitjorant i estan fent sortir tothom.
Aquests són els homes que vol.
-Vaig donar els seus noms al governador. -Al governador?
Senyor, miri'ls.
Són aficionats, no sobreviuran als corrents.
No, han participat en rescats en coves per tot el món.
Els nostres noms han d'estar en alguna llista.
Li vaig dir: "Són els homes que us fan falta."
Els nens encara són dins.
-John, un segon. -Sí, el temps s'acaba.
No volen que uns estrangers morin aquí. No quedaria bé.
No volem morir, no hi tinc gens d'interès.
-I tu, John? -Tampoc.
Si el governador els ha enviat,
poden entrar.
Gràcies.
Nois, primer hi haurà una sèrie de petites cascades,
després, una part més profunda abans de la primera immersió.
La millor opció que teniu és una cova gran a uns dos quilòmetres.
CAMBRA 3 A 800 METRES DE L'ENTRADA
Estàs bé?
Continuo, necessito més temps per arreglar la bomba.
-El nivell de l'aigua està pujant. -Ja quasi funciona.
TÚNEL D'ESTALACTITES A 900 METRES DE L'ENTRADA
INTERSECCIÓ A 1.600 METRES DE L'ENTRADA
TEMPS TRANSCORREGUT: 3 HORES I 50 MINUTS
Donem una ullada.
Merda!
Prou. És millor que tornem.
Espera. Parles anglès?
Arreglo la bomba, però l'aigua entra ràpid.
Cagondena.
L'hem de treure bussejant.
-Saps nedar? -Sí.
Dona'm la teva màscara.
-El trec i torno. -D'acord.
Bé, això és per respirar.
Respirar, d'acord?
Màscara.
La cara a l'aigua. Prova-ho.
Nedem junts, entesos?
Som-hi.
Para!
Ajuda!
Aquí!
Ha estat extrem,
però no en el bon sentit.
Ha pogut sortir?
Sí.
Hola.
Soc el governador de la província.
Moltes gràcies per l'ajuda.
Hem anat tan lluny com hem pogut.
No hem vist els nois.
Fins on han arribat?
Fins a la intersecció.
La intersecció és el mateix lloc on ha arribat el meu equip.
És fins on van posar la guia.
Els he enviat perquè m'ho han recomanat.
He d'esgotar totes les vies que tinc.
Sí, governador.
Li faré saber quan es pot reprendre l'operació de rescat.
Els he de demanar
que no tornin a entrar a la cova sense el meu permís.
Un segon, nois.
Senyor?
Què ha passat?
En teoria, el governador és qui mana,
però l'Arnont és el cap de la Marina al terreny i no accepta ordres de civils.
Corre el rumor que han destituït el governador.
Havia de ser la seva última setmana, però li han dit que es quedés.
Per si de cas necessiten un cap de turc.
Vern, què és tot això?
És un santuari a la princesa Nang Non, la princesa dorment.
Aquesta és la seva muntanya, la muntanya Nang Non.
Diuen que si la mires de lluny, sembla una princesa que dorm.
Diuen que les seves llàgrimes han atrapat els nois.
-La princesa dorment està enfadada. -Enfadada?
-Per què està enfadada? -No ho sé, és el que diu la gent d'aquí.
DIA 7 DIVENDRES 29 DE JUNY
Hi ha el perill que agafin infeccions mortals.
Cal recordar
que cada cop que respiren fan augmentar els nivells de diòxid de carboni.
Quan l'oxigen disminueix, l'esforç físic es torna més exigent.
Aquí, és la seva tenda.
-Sam! -Hola, capità.
-No treballes? -He agafat vacances.
Així que estàs lliure.
M'he avorrit de veure't a les notícies.
Equip, aquest és en Saman.
És un dels nostres. Va servir al meu costat deu anys.
Vam perseguir pirates junts.
He dut l'equip de busseig vell.
Vull ajudar.
Benvingut.
Disculpi!
Puc parlar amb vostè, si us plau?
Senyor,
el meu fill és a la cova,
i s'està inundant.
No sé si és viu o mort.
Senyor, només li demano
que em porti el seu cos.
Disculpi, governador?
Major Charlie Hodges, Forces Aèries dels EUA, Okinawa.
-La capitana Olivia Taft. -Governador.
Som l'equip d'operacions especials més proper,
amb metges, comunicadors i experts.
-Farem el que puguem per ajudar. -Gràcies.
-De res.
Gràcies. Escolteu.
Començarem ara.
Creiem que els nois anaven aquí.
Li diuen la platja Pattaya.
Amb el nivell alt d'aigua, la poca visibilitat
i la dificultat de la cova mateixa,
els nostres submarinistes no han pogut arribar-hi.
Ara, la pregunta és:
quan hi tornem a entrar?
I qui hi entrarà?
Hem d'esperar que pari la pluja i que les bombes facin la feina.
Després, entrarem.
Podem fer-ho ara.
Amb tot el respecte, esteu entrenats per bussejar en aigües obertes,
no en espais tancats.
En Rick i jo bussegem en coves des de fa 30 anys.
Bussejar en coves requereix una mentalitat concreta.
Tècniques de respiració, moviments especials... És diferent.
Soc responsable dels meus homes.
Pel que fa a la resta,
ho ha de decidir el governador.
Per ara, no entrarà ningú.
Esperarem que pari la pluja. Gràcies.
DIA 8 DISSABTE 30 DE JUNY
Cal construir una presa per a cada engolidor.
Sembla que ha vingut pel seu compte, senyor.
Els homes que treballen amb ell són gent del poble.
Crec que no ens coneixem.
Soc el noi de l'aigua.
Ets americà?
Visc a Illinois, però soc de Bangkok.
Era a Bangkok quan vaig saber-ho.
Vaig reunir uns quants voluntaris i vaig venir.
Soc el governador.
Expliqui'm com pot ajudar.
És clar.
Una xarxa de torrents porta aigua per la muntanya
i es cola dins la cova a través d'aquestes fissures.
Són els que creen els forts corrents.
Si podem desviar aquests torrents, el nivell d'aigua baixarà.
Pensava que era per això que bombàvem l'aigua.
No, senyor. Les bombes són inútils.
La cova és a sota i l'aigua hi continuarà entrant.
Podrien aturar-ho?
Ho intentarem.
Però s'ha de pagar un preu.
Tots heu estat a la cova.
Sabeu que l'aigua que entra ve de la muntanya.
Volem desviar l'aigua pel vessant de la muntanya,
lluny de la cova,
cap als vostres camps.
Perdrem la collita?
Sí.
Això salvarà els nois?
Sincerament, no puc prometre res.
Però els donarà una oportunitat.
D'acord.
Pels nois.
Amb aquesta esperada treva del monsó, l'opinió general
DIA 9 1 DE JULIOL
és que cal reprendre la cerca dels nois i el seu entrenador.
Les famílies estan preocupades perquè ningú sap quan passarà,
ni tan sols de quina manera es farà.
Nou dies després que entressin en aquesta gran cova,
la pregunta continua sent on poden ser...
Suposem que són vius allà dins.
Com ho deuen viure?
Per què dius això?
Només m'ho preguntava.
Gairebé puc veure-la.
La princesa Nang Non.
Ens acaben de dir
que l'operació per desviar l'aigua està en marxa.
Els voluntaris construeixen preses i col·loquen canonades
per redirigir l'aigua de la muntanya als camps.
Els equips de rescat esperen que limiti l'entrada d'aigua a la cova
i així les bombes puguin reduir-ne el nivell a dins.
Vaig demanar si Kruba podia venir i ja és aquí.
Pots portar-li a Kruba?
Perdoni.
Podria beneir-m'ho, si us plau?
Gràcies.
M'informen que les bombes funcionen i ha parat de ploure.
Quan podran entrar els marines?
Quan les aigües reculin, almenys d'aquí a 24 hores.
Els submarinistes britànics estan a punt.
El nostre equip s'està preparant.
És massa arriscat deixar-los entrar ara.
Són dels millors del món bussejant en aquestes condicions.
Fem-los anar d'exploradors
i veiem què passa.
Senyor,
el ministre vol saber les novetats.
DIA 10 DILLUNS 2 DE JULIOL
Vídeo.
Per si passeu la intersecció.
Si us plau,
vagin amb compte.
INTERSECCIÓ A 1.600 METRES DE L'ENTRADA
TEMPS TRANSCORREGUT: 3 HORES I 49 MINUTS
La platja Pattaya.
Hola!
Molt bé.
Aniré per l'esquerra.
Busquem els cossos.
Sents aquesta olor?
Sí.
Bé.
Queda poca corda de guia.
Eh.
Són aquí.
Quants?
Hola?
-Hola. -Hola!
-Hola. -Hola.
Com s'ho han fet?
Gràcies.
Anglès.
Anglès?
Gràcies.
-Quants sou? -Tretze.
Tretze?
Són tots vius.
-Tretze? -Sí.
Fantàstic!
Podrem sortir ara?
No, avui no.
Només som dos, nosaltres. Hem de bussejar.
Però vindrà més gent, no patiu.
Som els primers.
Però vindran molts més, molts.
Heu estat aquí deu dies. Deu dies!
Sou molt forts. Molt forts.
Tenim gana.
Ja ho sé.
D'acord, torneu enrere. Tornarem.
Torneu enrere.
Quin dia vindran a ajudar-nos?
-Us ajudarem demà. -Demà?
-Hi ha submarinistes tailandesos. -Sí?
Tornarem demà amb menjar, metges i de tot.
John, no. No ho saps, això.
Gràcies.
-Gràcies. -Gràcies.
Sou molt valents.
Com heu aguantat tan bé?
Som un equip i ens ajudem els uns als altres.
L'entrenador ens ajuda.
Entrenador.
Vull demanar perdó per haver-los portat cap al perill.
No és cert! L'entrenador ens ajuda! Ens l'estimem molt! És el millor!
És gràcies a l'entrenador que som tan forts.
Ens ensenya a meditar.
-I resem. -Reseu?
-Sí. -Segur que sí.
Molt bé.
Com ens han trobat?
Hem excavat.
És per sortir?
Bona feina.
Sentim un soroll a la cova.
-Ens fa molta por. -No tingueu por.
Només és l'aigua. És la cova.
-Jo també el sento. Només és... -John.
Hem de tornar.
D'acord.
Bé.
Té.
Les piles són noves.
Gràcies.
Sigueu forts.
Bona sort.
Gràcies.
CAMBRA 9 A 2.500 METRES DE L'ENTRADA
TEMPS TRANSCORREGUT: 6 HORES I 12 MINUTS
Hola!
-Hola! -Eh!
Hem trobat els nois. Són vius.
Vigileu a qui l'ensenyeu.
Han trobat els nois!
-Quants? -Quants?
Han trobat els nois!
-Tretze? -Són tots vius.
No m'ho puc creure.
Són tots vius!
Tretze?
-Sí. -Fantàstic!
Han trobat els nois.
-Són tots vius. Estan bé. -Tots vius?
Han trobat els nois!
Merda! Ja ho sap tothom.
No ha calgut gaire temps.
Rick, John, com estan els nois?
On els heu trobat?
N'hi ha cap de ferit?
Tenim notícies d'última hora
des de Chiang Rai, Tailàndia.
Els submarinistes experts en rescats en coves, Rick Stanton, bomber retirat,
i John Volanthen, consultor informàtic,
han trobat els nois desapareguts i el seu entrenador.
No se'ls veia des de feia nou dies, quan van quedar atrapats a la cova.
Ara es confirma que els dotze nois i el seu entrenador són vius.
Merda, ara encara n'hi ha més.
Vinga, hem de marxar.
Anem directes a la furgoneta.
-Torneu a entrar. -Tornem a entrar.
Anem a dins.
Va, donem-los una mica d'espai.
Gràcies. Ha estat un dia llarg. Moltes gràcies.
-Gràcies. -Sí.
Moltes gràcies, els han trobat.
Els reporters poden ser un bon maldecap, se'ls ha de saber tractar.
Què volen que els digui?
"Els hem trobat, ara podem veure com moren."
-Rick, calma't. -Només dic el que hi ha.
Tot això de bombar aigua, inundar camps i pregar als santuaris són ximpleries!
No ho suporto.
-Els marines tailandesos hi entraran demà. -No sortiran mai.
Mai.
-Els nostres submarinistes més veterans... -No, senyor. No són els submarinistes.
En la primera immersió, vam treure un home i va entrar en pànic.
Gairebé s'ofega.
I va ser un recorregut molt curt.
Si traiem bussejant els nois tot el camí, només en sortiran els cadàvers!
-Governador! -Governador!
-Bé. Nois, els ajudarem a sortir. -Sí, som-hi.
És exactament el que no volia que passés.
Bé, sabies que els trobaríem.
No esperava que els trobéssim vius.
Bé, ara ja està fet.
Podem marxar, Bas, si us plau?
DIA 11 DIMARTS 3 DE JULIOL
Ho sento.
No passa res.
Quan tornaran?
Potser no tornen.
Tornaran quan estiguin preparats. Hem d'estar a punt.
La por és fruit de la nostra ment.
Tanqueu els ulls.
Feu que la ment estigui en pau.
Noteu l'aire que respireu, com entra i surt.
Inspireu.
Expireu.
A poc a poc.
Som al campament base de la missió de rescat,
on estan buscant alternatives per arribar a la cova.
Alguns experts creuen que els nois no sobreviuran
tres mesos de monsó, pluges i inundacions.
Encara fas anar el mateix regulador Scubapro de sempre.
En la primera immersió que vau fer vau arribar a la intersecció?
Sí.
Voleu que us expliquem com és la resta del camí?
Sí, és clar. Entreu.
Vau arribar aquí.
Aquí heu de submergir-vos 250 metres en una escletxa estreta,
de l'amplada de les espatlles, fins a la cambra set.
Després, us heu de treure l'equip
i carregar-lo per una plataforma de roca llarga fins a la platja Pattaya.
Després, ve el més dur.
És un túnel llarg i poc profund, una mica més sinuós que aquest.
350 metres.
Sense visibilitat i nedant contra corrents molt forts.
No hi ha gens d'espai pel cap i totes les corbes tenen talls.
Són molt perillosos.
Heu d'anar sempre per la part més ampla o us quedareu atrapats.
Al final d'això, trobareu els nois.
És una immersió molt física.
Intenteu estalviar dos terços de l'aire a l'anada per poder tornar.
Avui arribarem fins on hi ha els nois.
Sí.
Agafeu els equips.
-Bona sort, Kiet. -Gràcies.
Gràcies.
Bona sort.
Faran una bona feina.
Hi ha els nostres nois allà dins.
Sé que els teus homes són forts,
però no serà fàcil per a ells.
TÚNEL DE FANG A 1.150 METRES DE L'ENTRADA
TEMPS TRANSCORREGUT: 3 HORES I 31 MINUTS
TÚNEL LLARG I POC PROFUND A 2.300 METRES DE L'ENTRADA
TEMPS TRANSCORREGUT: 7 HORES I 23 MINUTS
Infanteria de Marina.
Esteu prou bé per onze dies sense menjar.
Els nois del nord són forts.
Portem una mica de menjar i piles.
Dues mossegades cadascú, n'hem de reservar per després.
Soc metge.
Vull fer una revisió als nois.
Com et dius?
Arm.
Ets molt fort.
L'oxigen de la cova està per sota de 20.
Només en tenim perquè torni un de nosaltres.
No havíem previst fer servir tantes ampolles.
Agafa-ho i torna a la base.
Digues que l'oxigen s'acosta al nivell vermell.
Entens la situació?
Ens quedarem amb vosaltres.
Porteu aigua a en Jay.
Té rampes.
DIA 12 DIMECRES 4 DE JULIOL
Ara entens per què el ministre em va mantenir al càrrec.
Els marines han arribat fins als nois.
Els atendran
mentre ens preparem per a la següent fase del rescat.
Els dono la meva paraula
que els nois sortiran sans i estalvis.
Governador, senyor. Perdoni, governador.
Puc ajudar-la?
Puc parlar amb ell, si us plau?
El governador està ocupat. Jo puc ajudar-la.
Les nostres famílies són shan, no tenim carnets d'identitat.
Ajudaran els nostres nois? Els rescataran també?
-Hi ha cap problema? -Té por que no rescatin el seu fill.
Són shan, de Birmània, a l'altra banda de la frontera.
Són apàtrides.
No pateixi, rescatarem el seu fill de la cova amb els altres.
Pot estar orgullosa d'ell, té molta paciència.
Governador!
Ja han passat dotze dies.
És fosc, fa fred i no tenen menjar.
Quanta paciència han de tenir els nois?
Quan els trauran d'allà?
Hi ha tres marines amb els nois.
Estem planejant enviar-los menjar.
Sé com es deu sentir.
Com ho pot saber?
Que és a punt de morir, el seu fill?
Necessitem alguna idea.
Rick.
En què penses?
És una bogeria.
Explica-me-la.
Rick, una bogeria és millor que res. I no tenim res.
Truquem a en Harry.
En Harry?
El doctor Harris.
És perfecte.
-O escabellat. -O...
Les dues coses.
-No sé si ho farà. -Jo no el conec, però...
És a dir...
Suposo que vindrà si creu que pot ajudar.
Crec que acceptarà.
És un bon submarinista.
Sí.
Podríem buscar un parell més de submarinistes per al rescat.
Potser en Jason, què et sembla?
Si no està gaire emprenyat perquè no l'hi hem dit abans.
Potser en Chris Jewell.
Creus que en Chris voldrà?
Tothom diu que és excel·lent.
En Jason diu que és fort.
No ha fet mai cap rescat com aquest.
Li trucaré.
-Sí. -D'acord.
DIA 14 DIVENDRES 6 DE JULIOL
Chris, t'ho ensenyo.
Portaràs un àpat al dia durant una setmana per a cadascú de la cova.
-D'acord. Sí. -Bé.
Jason, vigila en Chris, d'acord?
Sí. Estarà bé.
-És jove. Recordes quan ho eres, Rick? -No fa tant.
Portem menjar.
Hem pensat que potser volien escriure als seus pares.
Genial, gràcies.
Paper per escriure cartes.
És estrany.
Els pares em donen les gràcies per cuidar-los.
Pensava que em culparien.
Ningú el culpa, entrenador.
Doneu això als pares. Són cartes dels nois.
Sí.
Així, què? He aprovat?
-Com? -Si he aprovat.
No, ho has fet fatal.
-Has estat genial. -Bé.
Déu-n'hi-do, quina immersió.
Com penseu treure'ls d'allà?
Hi estem treballant.
...dels 90 minuts.
Neymar no ha pogut marcar.
Sona el xiulet. Bèlgica guanya el Brasil.
Els favorits són fora de la Copa del Món. Bèlgica passa a semifinals...
-Portaré les bosses. -Gràcies, Bas.
Hola, Harry.
M'alegro de veure't.
-Gràcies per portar-me. -És clar.
-Encantat de conèixer-te. -Un plaer.
-Com ha anat el vol? -Força bé.
Aconseguir els permisos ha estat una bona murga.
-Vols veure la cova? -Per això he vingut.
-Som-hi. -Sí.
Les famílies són aquí des del primer dia.
M'imagino el que estan passant.
Els hem portat cartes dels nens.
Sí?
I a uns dos quilòmetres i mig és on es troben.
És aquí.
Qui més us ha respost? A qui més teniu?
Han vingut submarinistes de tot arreu.
Tenim en Jason Mallinson i en Chris Jewell.
Vaja!
Els Quatre Fantàstics.
Jo no soc a la mateixa lliga que vosaltres...
Però tens una habilitat que ningú més té, Harry.
-Quina? -La teva especialitat.
-Soc anestesista. -Exacte.
No.
No!
No.
És la seva única oportunitat.
Rick, és una bogeria. No és ètic.
És il·legal, entesos? I no funcionaria.
-No ho saps. No s'ha fet mai. -No, els matareu.
Moriran igualment.
Mira,
ho hem intentat.
Hem pensat en totes les opcions.
Sí, i heu trucat al doctor Harry.
No he vingut fins aquí per matar uns nens, Rick.
He vingut per ajudar-vos a salvar-los.
-D'acord. -Sí?
Sí, tens raó. És que estem desesperats.
-És mala idea. -Sí.
-És l'única idea. -Deixa-ho córrer.
En Harry és l'expert.
Si diu que no es pot fer, és que no es pot.
-Si hi ha res més que pugui fer, ho faré. -D'acord.
-Enteneu-me, vaig fer un jurament... -Ho entenem.
-Pensarem altres opcions. -Sí?
Seguirem pensant. Que bé que siguis aquí.
Sí.
Rick.
El nivell d'oxigen va disminuint
DIA 15 DISSABTE 7 DE JULIOL
i els marines doblen els esforços per ajudar els nois.
L'aire que respirem conté un 21 % d'oxigen.
El nivell a la cova és inferior al 16 %.
Saman, estàs bé?
Gràcies per deixar-me portar els neoprens als nois.
M'alegro que puguis ajudar.
Ajudaré.
Gràcies, Saman.
TÚNEL D'ESTALACTITES A 900 METRES DE L'ENTRADA
TEMPS TRANSCORREGUT: 2 HORES I 57 MINUTS
La recent mort del marine tailandès Saman Gunan
ens recorda a tots el gran perill
i la dificultat que tenen aquestes coves.
Era un marine entrenat.
El govern organitzarà
un funeral amb tots els honors.
L'equip de rescat intenta portar material d'immersió
i vestits de neoprè per als nois més petits.
Sense accessos alternatius i amb l'oxigen que va disminuint,
treure'ls bussejant sembla la millor opció.
Tot el país espera amb nervis què passarà ara.
Torna'm a trucar. Sí.
No hi haurà més marines que passin la cambra tres
fins a nova ordre.
Perdoneu, nois.
Hola, amor.
Déu meu!
Hola, Matthew. Soc el papa.
Papa! Tornes a casa?
No, encara trigaré uns dies.
Hem sentit que ha mort una persona.
Sí, un dels submarinistes tailandesos. Un noi que es deia Saman.
Estava ajudant i...
Sí, és una pena.
Creus que podreu treure els nois?
Si podem, sí.
Estem intentant trobar una solució.
És complicat,
però intentarem solucionar-ho.
En fi,
com estàs, tu?
Com va tot?
-En vols? -No.
Acabo de saber que han portat el meu pare a l'hospital.
Li estan fent unes proves, no està gaire bé del cor.
Em sap greu.
És molt fort.
Ha fet 88 anys.
Escolta.
Si tinguéssim l'ajuda adequada,
potser, només potser,
un, dos o tres, si tenim sort, dels nois se'n podrien sortir.
Però estem parlant d'una immersió de cinc hores.
Sí.
Això vol dir que els haurem d'injectar durant el recorregut.
Després hi ha el problema de la saliva.
Encara que les màscares s'aguantin, pot ser que s'ennueguin.
Tot això és de bojos, no sé per què ho dic.
Perquè ja ha mort un home.
Aquests nois no tenen gaire temps.
Harry.
Si no fem res, de segur que els traurem morts.
Si moren mentre els estem traient,
almenys ho haurem intentat.
Sedats?
Com de sedats?
Completament inconscients.
És l'única forma que els podem treure bussejant.
Han d'estar immòbils, totalment quiets.
Els traurem com si fossin paquets.
I vostè és anestesista?
Sí, això mateix.
Això no ho escriguis.
És segur aquest procediment?
No l'hi sé dir.
Perquè no ho he fet mai.
Pel que sé, no ho ha fet ningú.
En teoria, podria funcionar.
Però estem parlant d'administrar anestèsia
en unes condicions en què no podem controlar-ne l'efecte.
Si és massa, la respiració es pot aturar.
I si és poc,
es poden despertar sota l'aigua
i ofegar-se.
Així, creu que hi haurà baixes?
Sí, crec que n'hi haurà.
Ministre, aquí.
Governador!
Ve el ministre.
Governador, aquí, senyor!
L'operació pot continuar.
Sí, ministre.
Espero que tingueu èxit.
Ningú no ha de saber res
sobre el...
El mètode que proposen.
Ni tan sols els pares.
Facin el que puguin.
Si fracassem,
assumeixo jo sol el fracàs.
D'acord.
DIA 16 DIUMENGE 8 DE JULIOL
La vostra feina com a voluntaris és molt important.
Com més ràpid desviem els corrents d'aigua abans que torni el monsó,
més temps guanyarem per als nois.
Ens diuen que les preses estan ajudant.
Fan que els submarinistes puguin arribar fins als nois.
Si no en construïm prou,
els nois s'ofegaran quan arribi el monsó.
...que no participin en l'operació, abandonin el campament base.
Atenció, si us plau.
Els mitjans i les persones que no participin en l'operació,
abandonin el campament base.
Què passa?
Els de la tele, els dels diaris, els estan fent fora.
Perquè no vegin com treuen els cossos.
Disculpi.
Perdoni, no l'entenc.
Per vostè, pels nois. De la mare d'en Chai, la Buahom.
-Buahom? -Sí.
Els ha beneït l'home sant.
Sí. John.
Gràcies.
Té, dona bona sort.
-No hi crec, en la sort. -Agafa-ho, que ens està mirant.
Bé, els haurem de donar
diverses injeccions de ketamina durant el trajecte.
Els donarem ketamina?
Sí.
La injecció la posarem a través del neoprè,
al múscul de la cuixa, aquí o aquí.
Cada dosi durarà uns 30 minuts.
Deixeu una mica d'espai a l'agulla, aquí.
Premeu cap dins i fora.
És força senzill.
Quan comencin a despertar-se,
haureu de donar-los més dosi immediatament, entesos?
Mestre.
Ben fet, Jas.
Torna-ho a provar.
Bona sort.
Bona sort a tots.
-John. -Capità.
Prego a l'esperit guardià del bosc,
per demanar-li perdó en nom dels tretze nois.
Si t'han ofès, volent o sense voler.
Demano perdó a tots els esperits del bosc.
I als esperits de tot arreu.
Tothom que hi ha a la cerimònia vol pregar
pels tretze nois,
perquè tornin a casa sans i estalvis.
CAMBRA 5 A 1.250 METRES DE L'ENTRADA
És la cambra cinc, nois.
Els marines han fet arribar cable elèctric i tenim llum.
Som quasi a mig camí.
Hi ha més ampolles que els marines han portat per als nois.
Rebut.
-Josh, tu i en Connor ens espereu aquí. -D'acord, company.
Jo em quedo aquí.
Quan el primer noi superi el recorregut llarg, vinc i us informo.
Si no funciona,
ho hem de saber abans de portar ningú més.
Però si funciona...
-Continuarem endavant. -Exacte.
Són paquets. Nosaltres només som els repartidors.
Sí.
Molt bé, nois. Endavant.
Sí, som-hi.
Bona sort.
Bona sort, Harry.
Això courà una mica.
Avui és el dia.
Començarem a treure els nois bussejant. Podem treure'n quatre.
Avui ens trauran, però només poden ser quatre.
Ens trauran d'aquí.
De la teva mare.
Kruba l'ha beneït.
-Doctor Karn. -Sí.
El doctor Harris. Doctor Karn.
-Hola. -Hola.
-Doctor Harry. -Doctor Karn.
Doctor,
ha de saber què volem fer.
Això és per a vostè.
Qui sortirà primer?
Chai.
Arm.
Aat. Poom.
Chai, tu seràs el primer.
Sí.
Bé, la barbeta dins.
-Impossible. No. -No?
No, no quedarà hermètica.
Et durem una màscara millor.
T'han de portar una màscara que et vagi bé.
-Avui? -Segurament demà.
Tot anirà bé.
T'ho prometo.
Bon noi.
Decha, ves-hi tu.
Preparat.
Obre la boca, Decha.
Aixeca els braços.
Gira't.
Aviat seràs a casa.
Li lliga les mans a en Decha.
Tot anirà bé.
No deixeu que ho vegin els nois. No cal espantar-los amb agulles.
Ves endavant. Molt bé.
Aneu endarrere, gireu-vos.
El primer client afortunat.
Vine. Sí, compte en baixar.
Entra a la meva còmoda consulta.
Soc en Harry.
Ets un noi molt valent. El número u.
I tens sort perquè aniràs amb en Jason.
És el millor submarinista del món.
Us heu perdut la Copa del Món?
Saps què? Han eliminat el Brasil.
Ja n'havies vist abans, oi? No t'ho esperaves.
El Brasil, eh?
Endevina qui els ha eliminat: Bèlgica.
Això els ha fet enfadar molt. Bèlgica.
Et traurem d'aquí
perquè puguis veure la resta de partits.
Ets fort, eh?
No l'has ni notat.
Amb compte.
No mireu.
La barbeta està bé.
-D'acord, vols agafar-lo? -Sí, bé.
Molt bé, estira'l bé.
Bé, el cap enrere.
Així.
-Bé. -Sí.
-A poc a poc. -Bé.
Tira això enrere.
-Comprovem la respiració. -D'acord.
Va bé.
Bé.
Respira bé.
De puta mare.
No pensaves que funcionaria?
Jo tampoc.
Molt bé. Me'n vaig.
Bona sort.
Tens sort, perquè veus aquell?
És en John. Et traurà ell i és el millor submarinista
de tot el món.
Sé que aquí dins ha estat tot molt emocionant, però saps què?
Per emocionant, la Copa del Món. Bèlgica ha eliminat el Brasil.
-Harry, li has posat la injecció? -Merda.
Havíem d'esperar a tenir notícies d'en Jason.
Sí, li he donat l'atropina i ara he de continuar.
No entrem en pànic.
Sí, continua. Hem de seguir, no vull arriscar-me que es desperti.
No està malament, oi?
-Ho sento. -No passa res.
Bé.
Kiet, saps el nom del noi?
-Arm. -Arm?
És el capità de l'equip.
D'acord.
Funciona.
Ostres.
Sí, està bé.
Ens veiem fora.
-Sí. -Sí.
Bona sort, Chris.
CAMBRA 5 A 1.250 METRES DE L'ENTRADA
-En Jason està bé? -Ha passat.
Genial.
-Amb compte. -Sí.
Sí, amb compte.
-A poc a poc. -Sí.
-A poc a poc. -Ampolla nova.
Li dono una altra dosi.
D'acord, el tinc.
-L'hi trec. -Sí.
Està bé?
-Sí, està bé. -D'acord, portem-lo.
Molt bé. Bona feina.
-Gràcies. -Sí.
-Compte. -Sí.
Girem-lo.
Molt bé.
Un, dos, tres. Girem-lo.
No, no respira.
No, està bé. Respira.
Sí, tornem-hi.
-Sí. -A poc a poc.
Merda! No respira.
No. Traieu-li la màscara.
-Fora màscara. -Compte.
Compte.
D'acord, ja està. Màscara treta.
D'acord, anem bé.
Sí, deixeu-me.
Sí.
Respira.
Molt bé, respira.
Quan el poso sota l'aigua, para.
-Estàs bé? -Sí, sí.
-Poseu-li la màscara. -D'acord.
Molt bé. Fixada.
John, estàs bé?
Sí, estic bé. Deixeu-me un minut.
-Encara respira bé? -Sí.
Genial.
Porteu-lo cap aquí.
Sí.
Molt bé, Arm. Amb compte.
Sí, està bé.
Molt bé.
-Gràcies, nois. -Ànims.
CAMBRA 3 TEMPS TRANSCORREGUT: 5 HORES I 30 MINUTS
Vinga, som-hi!
Compte amb el cap!
Prepareu-vos per treure'l.
-Un, dos, tres. -Més ràpid.
Amb compte.
Com està?
Encara respira.
Compte amb el cap.
Ja arriba l'oxigen.
-Estigues a punt. -Respiració superficial.
Bé.
Som-hi!
Constants vitals estables.
Bé, a poc a poc.
Amb compte, nois.
Amb compte.
Traguem-lo d'aquí.
CAMBRA 1 TEMPS TRANSCORREGUT: 7 HORES I 30 MINUTS
Estan traient un noi!
El governador vol que els comuniqui que el rescat està anant bé.
Per què no ens donen els noms?
Em sap greu, no puc donar detalls.
Entenc que ha de ser molt dur per vostès,
però quan l'operació hagi acabat, seran els primers a saber-ho.
Per què s'ha de mantenir en secret?
Molt bé.
Estem a punt.
Sí, està bé.
Genial.
Compte.
-John. -Jason.
Estàs bé?
Sí. Ha estat...
Ha estat dur.
Eh, John.
-John? -Sí?
-Estàs bé? -Sí.
És que el meu noi, que es deia Arm...
Ha deixat de respirar durant un minut.
Pensava que estava...
Però no, està bé.
Bona feina, Chris. No ha estat fàcil.
Gràcies, John. Gràcies.
Metge. Metge?
-Què ha passat? -Quatre de quatre, doctor.
-Quatre què? -Tots els nois estan bé.
Bona feina.
Sí.
Creiem que un equip de submarinistes d'elit intenta guiar els nois
durant tres quilòmetres sota l'aigua fins a un destí segur.
"Sota l'aigua fins a un destí segur." M'agrada.
...sobre la naturalesa del seu pla.
Aquest matí hi ha hagut un important...
Et queden galetes?
-No. -Què et queda?
-M'ho he menjat tot. -Malparit.
...han estat ressituats per deixar espai
al personal essencial de voluntaris i militars.
L'operació de rescat es duu a terme en secret...
Ahir van dir que si trèiem un noi viu, seríem herois.
Ara, només que en surti un de mort...
Sí.
DIA 17 DILLUNS 9 DE JULIOL
Han col·locat ampolles d'aire estratègicament al llarg de la ruta.
Durant el rescat d'ahir, van fer servir totes les ampolles.
El governador ho ha qualificat com "una guerra contra l'aigua".
Les previsions de la zona anuncien fortes pluges.
No has de tenir por, Rit. Saps per què? Perquè ets amb el millor submarinista.
Preparat? Mira amunt.
Molt bé. Ho veus? Ja està.
Ja està.
Molt bé.
Soc en Dew.
Jo, en Rick.
Porteu més canonades!
No n'hi ha més!
És l'última?
N'han anat a buscar més a Bangkok.
Vols més canonades?
Canonada.
-Sí, estan bé. -Perfecte.
El sisè és a la llitera.
Hem sabut que avui han tret cinc nois de la cova.
Les últimes previsions mostren fortes tempestes pròximament.
La temporada del monsó s'acosta de pressa.
-Molt bé, nois! -Sí!
La màscara per a en Chai. L'han portada de Bangkok.
Molt bé.
No.
-Creus que anirà bé? -Això espero. És més petita.
Seu, Bas.
Gràcies.
Què fas? Vols deixar-ho així?
És molta aigua.
DIA 18 DIMARTS 10 DE JULIOL
-El nivell d'aigua deu haver pujat a dins. -Segur.
-Encara podrem passar, no? -No ho sé.
Quan ens submergim, ho veurem.
Això depèn, Jason.
En Rick i jo hi hem entrat quan estava tot inundat i és una animalada.
Vinga, no ens aturarem ara.
Si vols, mor tu a la cova, Jason.
Si no veig clar que puc sortir-ne, no hi entraré.
De pressa.
No pararà de ploure. Calen més sacs de sorra.
Escolteu, hi ha tres engolidors més a les roques de l'est.
D'acord, podem fer-ho.
-Ens hem d'afanyar. -Molt bé, nois.
Molt bé, Harry.
Avui sortireu tots. Anirem tan ràpid com puguem.
Molt bé.
-No, mira, hi ha espai. No tancarà bé. -Sí, es mou massa.
D'acord, traiem els altres mentre solucionem això, entesos?
Jo me n'encarrego. És rosa, m'agrada.
Molt bé. A qui toca, ara?
No sé nedar.
Sobreviurem?
No tinguis por. Hem de confiar en ells.
Molt bé.
Gira't.
A qui tenim aquí?
-És en Prem. -Prem.
Baixa aquí, Prem. Et traurem d'aquí.
Som els últims a sortir?
En Chris et portarà.
Saps? És el submarinista de rescat número u de tot el món.
Jo mateix.
Prem, ja coneixes el procés. Ho has vist.
Pots mirar cap amunt? Preparat?
-Molt bé. -Sí.
Cap a fora.
Molt bé. En falta un més.
Tria. A dalt o a baix?
A dalt.
Molt bé. No t'ha fet gaire mal.
Et portarem a casa. Potser a l'hora de sopar.
És el millor que puc fer. Si l'estrenyo massa, no fa el buit.
-Va una mica ampla. -No tenim temps, l'aigua va pujant.
Si no surt ara, no sortirà.
Vigilaré els cops i l'aguantaré si cal.
Tu decideixes.
Aniré a poc a poc. Deixeu-me espai abans de seguir-me.
Els nois? Han pogut sortir bé?
Això esperem. Ara et toca a tu.
No pesa més que els nois.
Seré darrere teu.
No t'acostis gaire.
Ens veiem al bar.
-Molt bé, suposo que ens toca a nosaltres. -Ves tu. Jo et segueixo.
Sí. Tingues en compte
que el corrent és molt més fort que abans.
-I l'aigua és... Ho entens? -Sí.
El temps corre
i pressiona l'equip de rescat.
Tenen por que aquest diluvi torni a fer entrar aigua a la cova
tan de pressa que els voluntaris no puguin desviar-la de la muntanya.
Sí, un altre.
Hola?
Hola!
Vinga, aixequeu-li el cap.
Comença a tallar al següent.
Vinga, ara l'onzè.
Bé, Jason. El tinc.
Sí? Tres, dos...
Està bé.
A poc a poc, nois.
Hi ha alguna cosa.
Chris.
Rick.
M'alegro de veure't.
No sabia si algú podria...
És viu?
-Sí. -Sí?
No, sí, és viu.
He perdut la guia.
He trobat un cable elèctric i l'he seguit fins aquí.
-No sé on soc. -Encara ets a la cambra quatre.
Bona feina.
Mantén-lo sedat.
Tot anirà bé. Espera en Harry, que ara ve.
-Que li doni una ullada, entesos? -Sí.
El teu únic deure és aquest noi. Nosaltres us traurem d'aquí.
-Estigues a punt. -Sí, entesos.
Posa-li la màscara i fes el que en Harry digui que és millor.
Entesos?
Ens veiem a l'altra banda.
On és en Chris?
-Encara és a la cambra quatre. -D'acord.
-L'entrenador respira. -Sí.
-Està bé. -Entesos.
Amb compte.
L'entrenador està bé.
Com està en Chris?
Ho està passant malament.
Li he dit que esperés en Harry.
Chris?
Sí.
Què ha passat?
He perdut la guia.
-El noi està bé? -Crec que sí. Vols mirar-te'l?
-Li has donat una altra dosi? -Sí, fa una hora, més o menys.
-Li donarem una altra injecció. -D'acord.
Vols que et rellevi?
No, ho he de fer jo.
És la corba en U.
O sigui, en Rick ha dit...
Ha dit que fes el que tu diguessis.
Reconec que has fet la part més complicada.
Per què no faig jo l'últim tros?
I així també puc dir que soc un rescatador.
En Rick ha dit que fem el que sigui millor pel noi.
Crec que és el millor.
-Entesos? -Sí, entesos.
La bomba no funciona!
L'hem perduda!
Vinga, Chris. Vinga!
Harry!
-Està bé, el noi? -Sí, està bé.
-I en Chris? -Just darrere meu.
Rick.
Agafo les ampolles i torno a buscar-lo.
Arribarà.
Molt bé, Chris!
-Ben fet. -Gràcies.
-El meu noi és...? -És viu.
Ho hem aconseguit, nois!
-Chris, estàs bé? -Sí.
Encara no han sortit tots.
Sortiu!
Les bombes exploten!
Pichai.
M'alegro de veure'l.
Bé.
Bona feina, nois.
Molt bé.
Bona feina.
-Gràcies, Rick. -Gràcies, capità.
-Bona feina, capità. -John.
-Bona feina, nois. -Gràcies.
-Fantàstic. -Ben fet.
-Gràcies. -Harry.
-Llegendari. -Bona feina.
Nois, em sap greu allò de la guia. Jo intentava...
Ei, no passa res.
Ho hem aconseguit.
-Sí, ha funcionat. -No passa res, Chris.
Sí.
Pensava que l'hauria de deixar allà.
Tots heu vingut de diferents llocs:
des dels pobles del voltant,
fins a diferents països del món.
Heu donat el vostre temps, les vostres habilitats.
Alguns, fins i tot les collites.
Hola.
I no heu demanat res a canvi.
Però sé que tots ho heu fet
per un motiu:
l'amor que sentim cap als nens.
No passa res.
Estem bé.
Gràcies.
Moltes gràcies, nois.
Governador, deixarà el càrrec?
De res.
Molt bé.
D'acord.
-Hola. -Ho has aconseguit, Harry.
Li acaben de dir que el seu pare ha mort.
Ja estem tots, senyor.
Tots menys un.
Hola.
Vine.
Chai.
Hola!
EN RECORD DE SAMAN GUNAN
I EL MARINE BEIRUT PAKBARA, QUE VA MORIR D'UNA INFECCIÓ A LA SANG
QUE VA CONTRAURE DURANT EL RESCAT.
DIES DESPRÉS DEL RESCAT,
LA COVA VA QUEDAR INUNDADA PER COMPLET DURANT VUIT MESOS.
-Digueu "Lluís". -Lluís!
ELS VOLUNTARIS VAN DESVIAR 255 MILIONS DE LITRES D'AIGUA DE LA COVA.
ELS PAGESOS QUE VAN SOFRIR PÈRDUES VAN REBRE COMPENSACIONS DEL GOVERN.
L'ENTRENADOR I TRES NOIS QUE NO TENIEN PAPERS
VAN REBRE LA NACIONALITAT DEL GOVERN TAILANDÈS.
MÉS DE 5.000 PERSONES DE 17 PAÏSOS VAN CONTRIBUIR A LES FEINES DE RESCAT.
Subtítols: Alba Duch Alberich
Supervisor creativo Roger Peña